گونئي آفريقا دا كي اويونلارا تاماشا ائلهمك بير آز چتيندير! چونكو ايستاديومدان تكجه زورنا يا وو-ووزئلا
آدلي يئرلي شئيپورلارين سسيدير كي گلير؛ آدام لاپ دنگ اولور. آنجاق من بو سسه عادت ائلهيبب و اونو سئويرم. بو فيل سسينه اوخشايان گورولتولر من ايچين باشقا معناسي وار:
"دوزدور كي ايگيرمي ايله ياخيندير آپارتايدي آرادان قالديريبلار، آنجاق اونلار بو سس ايله دونيا دا بوتون آپارتايدلاري دنگ ائتمك، و باشقا آپارتايد آلتيندا يوخودا قالانلاري اوياتماق ايستهييرلر... يوخودا قالان اولماسا دا، بونلار بير دايانيشما سسيدير آپارتايد قارشيسيندا موباريزه آپارانلارا. آفريقاليلار اؤز ديللرينده دانيشميرلار و سانكي تكجه وو-ووزئلايا پوفلهييرلر."
من بوندان اؤنجهده بئله سسلري سئويرديم! تيراختورچولارين "ياشاسين آذربايجان" و "تورك ديلينده مدرسه" دئمكلري بير ساييني دنگ ائلهميشدي. اونلار بو سسين ده قولاقلارا يئتيشمهيينين قاباغيني كسيرديلر.
اومودوم وار گونئي آفريقا ييغماسي يوخاري آشامالارا يول تاپسين.
azb_Arab azb_Arab azb_Arab azb_Arab azb_Arab